C 61/18

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 61/08)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”GRECO DI TUFO”

PDO-IT-A0236-AM02

Tiedonannon päivämäärä: 13. marraskuuta 2020

HYVÄKSYTYN MUUTOKSEN KUVAUS JA PERUSTELUT

1. Viinityyppien luettelon tarkistaminen – Riserva-viinityyppien sisällyttäminen luetteloon

Viinityypit ”Greco di Tufo Riserva” ja ”Greco di Tufo Spumante Riserva” on sisällytetty luetteloon, minkä vuoksi sallittujen viinityyppien luetteloa on päivitetty vastaavasti.

Tämä muutos johtuu tarpeesta edistää suojattua alkuperänimitystä ”Greco di Tufo” korostamalla säilyvyysominaisuuksia ja ottamalla huomioon paikallinen tapa saattaa viini markkinoille sen jälkeen, kun viiniä on tosiasiallisesti kypsytetty useita vuosia.

Lisäksi voimassa olevan lainsäädännön mukaisesti on poistettu adjektiivi ”bianco” (valkoinen) nimen ”Greco di Tufo” jälkeen.

Tämä muutos vaikuttaa tuote-eritelmän 1 ja 6 kohtaan sekä yhtenäisen asiakirjan 4 kohtaan.

2. Hätäkastelumahdollisuuden sisällyttäminen

Kun otetaan huomioon nykyiset ilmastoon liittyvät muutokset ja kasvien jatkuvasti lisääntyvä vesi- ja lämpöstressi, tämä vaihtoehto on sallittu normaalin kasvun varmistamiseksi.

Tämä muutos vaikuttaa tuote-eritelmän 4 kohtaan mutta ei yhtenäiseen asiakirjaan.

3. Riserva-tyyppien ja niiden kypsytysaikojen sisällyttäminen

Jotta ”Greco di Tufo” ja ”Greco di Tufo Spumante”, joihin sisältyy merkintä ”Riserva”, erotetaan muista viinityypeistä, pidetään tarkoituksenmukaisena täsmentää kypsytysajan vähimmäiskesto ja kypsytyksen alkamisajankohta.

Muutos vaikuttaa tuote-eritelmän 5 kohtaan ja yhtenäisen asiakirjan 5 a kohtaan .

4. Suojatun alkuperänimityksen ”Greco di Tufo” viinien kuvaus, mukaan lukien Riserva-tyyppiset viinit – analyyttisten ja aistinvaraisten ominaisuuksien päivittäminen

Adjektiivi ”bianco” on poistettu nimityksen ”Greco di Tufo” jälkeen.

Tarkistuksella muutetaan sanamuotoa tuotenimen mukaisesti.

Tyyppien ”Greco di Tufo Riserva” ja ”Greco di Tufo Spumante Riserva” käyttöönoton myötä valmiiden viinien kemialliset, fysikaaliset ja aistinvaraiset ominaisuudet mainitaan. Tiedot ja kuvaukset koskevat laadukasta tuotetta, jonka kypsytysaika viinivalmistamossa on keskipitkästä pitkään.

”Greco di Tufo Spumanten” maun kuvauksessa jäännössokeripitoisuuden enimmäismäärää on laajennettu merkinnästä ”brut” (kuiva) merkintään ”extradry” (erittäin kuiva).

Muutosta pidetään välttämättömänä, jotta vastataan tällaisten tuotteiden kasvavaan kysyntään.

Muutos vaikuttaa tuote-eritelmän 6 kohtaan ja yhtenäisen asiakirjan 4 kohtaan.

5. Yhteys maantieteelliseen alueeseen – eritelmän muodollinen muutos

Sanamuotoa on muutettu, ja se on yhdenmukaistettu eritelmän ja yhtenäisen asiakirjan kanssa.

Kyseessä on muodollinen muutos, joka ei mitätöi asetuksen (EU) N:o 1308/2013 93 artiklan 1 kohdan a alakohdan i alakohdassa tarkoitettua yhteyttä.

Muutos vaikuttaa tuote-eritelmän 9 kohtaan ja yhtenäisen asiakirjan 8 kohtaan.

YHTENÄINEN ASIAKIRJA

1. Tuotteen nimi

Greco di Tufo

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

4. Viini(e)n kuvaus

”Greco di Tufo”

Väri: oljenkeltaisen eri sävyt

Aromi: miellyttävä, intensiivinen, elegantti, erottuva

Maku: tuore, kuiva, harmoninen

Kokonaisalkoholipitoisuus vähintään: 11,5 prosenttia

Sokeriton uutos vähintään: 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Greco di Tufo Riserva”

Väri: oljenkeltaisen eri sävyt

Aromi: miellyttävä, intensiivinen, elegantti, erottuva

Maku: kuiva, raikas, harmoninen

Kokonaisalkoholipitoisuus vähintään: 12 prosenttia

Sokeriton uutos vähintään: 17 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra): Kokonaisrikkidioksidipitoisuus enintään (mg/litra)

”Greco di Tufo Spumante”

Vaahto: hienojakoinen ja pitkäkestoinen

Väri: voimakkuudeltaan vaihteleva oljenkeltainen, vaaleanvihreitä tai kullankeltaisia vivahteita

Aromi: tunnusomainen, miellyttävä ja hiivaan vivahtava

Maku: maukas, elegantti ja harmoninen, vaihtelee tyypistä ”extrabrut” tyyppiin ”extradry”

Kokonaisalkoholipitoisuus vähintään: 12 prosenttia

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 6 g/l viinihappona ilmaistuna Haihtuvien happojen pitoisuus enintään (milliekvivalenttia/litra): Kokonaisrikkidioksidipitoisuus enintään (mg/litra)

”Greco di Tufo Spumante Riserva”

Vaahto: hienojakoinen ja pitkäkestoinen

Väri: oljenkeltaisen eri sävyt

Aromi: tunnusomainen, miellyttävä ja hiivaan vivahtava

Maku: maukas, elegantti ja harmoninen, vaihtelee tyypistä ”extrabrut” tyyppiin ”extradry”

Kokonaisalkoholipitoisuus vähintään: 12 prosenttia

Sokeriton uutos vähintään: 16 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 6 g/l viinihappona ilmaistuna Haihtuvien happojen pitoisuus enintään (milliekvivalenttia/litra): Kokonaisrikkidioksidipitoisuus enintään (mg/litra)

5. Viininvalmistusmenetelmät

a Erityiset viininvalmistusmenetelmät

”Greco di Tufo Riserva” – kypsytysajan vähimmäiskesto

Erityinen viininvalmistusmenetelmä

”Greco di Tufo Riserva” -tyyppisessä viinissä kypsytysajan on oltava vähintään 12 kuukautta satovuoden marraskuun 1. päivästä alkaen.

”Greco di Tufo Spumante”, mukaan lukien Riserva-tuotanto

Erityinen viininvalmistusmenetelmä

Greco di Tufo Spumante -viinit, mukaan lukien ne, joissa on merkintä ”Riserva”, on valmistettava yksinomaan klassisella menetelmällä pullossa tapahtuvan toisen alkoholikäymisen avulla.

Greco di Tufo Spumante -viinityypin valmistuksessa on käytettävä sakkakypsytystä pullossa vähintään 18 kuukauden ajan tirage-vaiheen ajankohdasta alkaen (toisen alkoholikäymisen aktivointi). Greco di Tufo Spumante Riserva -viinityypin tapauksessa on käytettävä sakkakypsytystä pullossa vähintään 36 kuukauden ajan tirage-vaiheen ajankohdasta alkaen.

b Enimmäistuotokset

”Greco di Tufo” – kaikki tyypit

10 000 kilogrammaa rypäleitä hehtaarilta

6. Rajattu maantieteellinen alue

”Greco di Tufo” DOCG -viinien valmistukseen tarkoitettujen rypäleiden tuotantoalue kattaa Avellinon maakunnan seuraavien kuntien koko hallinnollisen alueen: Tufo, Altavilla Irpina, Chianche, Montefusco, Prata di Principato Ultra, Petruro Irpino, Santa Paolina ja Torrioni.

7. Pääasiallinen rypälelajike / pääasialliset rypälelajikkeet

Greco (B)

8. Yhteyden/yhteyksien kuvaus

SAN ”Greco di Tufo” – Hiilihapoton viini ja kuohuviini

Luontoon liittyvät tekijät

SAN-tuotetta ”Greco di Tufo” tuotetaan mäkialueella, jonka läpi virtaa Sabato-joki. Maastolle ovat ominaisia jyrkät rinteet, joilla on vulkaanista alkuperää olevaa savi- ja kalkkikivimaata ja mineraalipitoinen maapohja.

Tuotantoalueen kukkulainen pinnanmuodostus ja pääasiassa kaakon ja etelän suuntainen sijainti viininviljelyyn poikkeuksellisen hyvin soveltuvilla alueilla luovat yhdessä ympäristön, joka tarjoaa kasville ihanteelliset kasvuolosuhteet riittävän ilmanvaihdon ja valon suhteen.

Tuotantoalueen kukkulaisille osille on tunnusomaista mikroilmasto, jossa päivä- ja yölämpötilojen välillä esiintyy merkittäviä eroja. Nämä auttavat säilyttämään rypäleiden luontaisen happamuuden kypsymisen aikana.

Historialliset ja inhimilliset tekijät

Viininviljely alueella juontaa juurensa muinaisiin paikallisiin lajikkeisiin, ja viljely jatkui Mykenen kreikkalaisten valloittajien saapumisen jälkeen. Viljelyllä on myös yhteys kukkulaisen maaston läpi virtaavaan Sabato-jokeen. Sen nimi juontuu Sabuksen tai Sabatini-vuorten mukaan nimetyistä sabiineista, samnilaisesta heimosta, joka asettui Sabaton vesistöalueelle. Historiallisesti tämä alue vakiintui viininviljelyn kehityksen keskukseksi 1800-luvulla Tufon kunnassa havaittujen valtavien rikkiesiintymien ansiosta. Rikin esiintyminen ja saatavuus ovat edistäneet viiniköynnöksen viljelyä koko Irpinian alueella ja johtaneet viljelytekniikkaan, jossa käytetään rikkiä rypäleterttujen suojelemiseksi ulkoisilta taudinaiheuttajilta. Tämä toiminta edisti merkittävästi siihen liittyvien teollisuudenalojen kehitystä koko alueella. Toiminta kesti vuoteen 1983 saakka, jolloin rikin louhinta lopetettiin.

Regia Scuola di Viticoltura e Enologian (kuninkaallinen viininviljely- ja viininvalmistuskoulu) perustaminen Avellinoon auttoi tekemään alueesta yhden Italian tärkeistä viininviljelykeskuksista ja edistämään Greco-lajikkeen viljelyä Sabaton laakson keskivaiheilla.

Koulu toimi sosioekonomisen edistyksen vauhdittajana ja asetti Avellinon maakunnan Italian viininviljelyalan viinintuotannon ja -viennin eturintamaan.

”Greco di Tufon” tekninen ja taloudellinen arvo on toistuvasti tunnustettu akateemisella tasolla rypälelajikkeita ja enologiaa koskevissa tutkimuksissa.

Edellä kuvattujen luonnollisten ja inhimillisten tekijöiden ja Greco-lajikkeen geneettisten ominaisuuksien ansiosta tuotetaan laatuviinejä, myös kuohuviinejä. Kaikille suojatulla alkuperänimityksellä ”Greco di Tufo” varustetuille viineille on tunnusomaista raikkaus, ryhdikkyys ja monivivahteisuus. Koska ne soveltuvat kypsytykseen, tuotetaan myös merkinnällä ”Riserva” varustettuja viinejä.

9. Olennaiset lisäedellytykset (pakkaaminen, merkinnät, muut vaatimukset)

”Greco di Tufo” ja ”Greco di Tufo Spumante” SAN

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Greco di Tufo -viinit on saatettava kulutukseen enintään 5 litran pulloissa tai muissa lasiastioissa. Lukuun ottamatta Spumante-tyyppisiä viinejä ne on suljettava sovellettavan lainsäädännön mukaisesta sallitusta materiaalista valmistetulla reunallisella korkilla. Enintään 0,187 litran säiliöissä kierrekorkkien käyttö on sallittua.

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/16173

(1) EUVL L 9, 11.1.2019, s. 2.